ԱՄՆ պետքարտուղար Ջոն Քերրին 17 օր Վիեննայում էր՝ անձամբ վարելով բանակցություններ, ինչը պետքարտուղարի կողմից միեւնույն հարցով, միեւնույն վայրում բանակցելու կատարյալ ռեկորդ է գնահատվել: Ինչ խոսք, արդյունքն արդարացրեց ջանքերը: Մնում է հարցը, թե Իրանն այժմ ինչ արագությամբ կինտեգրվի արեւմտյան աշխարհին: Երեկ արդեն Իրանի ԱԳ նախարարն այդ ուղղությամբ ճանապարհ էր հարթում՝ հայտարարելով, թե Իրանն ու Եվրոպան միեւնույն նպատակներն ու հակառակորդներն ունեն՝ ակնարկելով, հավանաբար, սուննի եւ հատկապես ISIS-ի ծայրահեղականների ստեղծած վտանգը եւ պայքարի անհրաժեշտությունը: